Решение на Общия съд от 11 септември 2024 г. — Fachverband Eisenhüttenschlacken/Комисия
(Дело T-560/22)1
(Продукти на ЕС за наторяване – Регламент (ЕС) 2019/1009 – Делегиран регламент (ЕС) 2022/973 – Ограничени стойности на хром и ванадий в продуктите на ЕС за наторяване, използващи като странични продукти шлаки от производството на желязо – Критерии за агрономична ефективност и безопасност за използването на странични продукти в ЕС продуктите за наторяване – Принцип на предпазните мерки – Правна сигурност – Пропорционалност – Задължение за мотивиране)
Език на производството: немски
Страни
Жалбоподател: Fachverband Eisenhüttenschlacken eV (Дуйсбург, Германия) (представители: G. Franßen, адвокат, и C. Koenig, професор)
Ответник: Европейска комисия (представители: C. Hermes и R. Lindenthal)
Предмет
С жалбата си, подадена на основание член 263 ДФЕС, жалбоподателят иска отмяната на член 2, параграф 3, букви а) и в) от Делегиран регламент (ЕС) 2022/973 на Европейската комисия от 14 март 2022 година за допълнение на Регламент (ЕС) 2019/1009 на Европейския парламент и на Съвета чрез определяне на критерии за агрономична ефективност и безопасност за използването на странични продукти в ЕС продуктите за наторяване (ОВ  L 167, 2022 г., стр. 29) по отношение на шлаките от производство на желязо, посочени в член 2, параграф 1, буква д) от този регламент.
Диспозитив
Отхвърля жалбата.
Осъжда Fachverband Eisenhüttenschlacken eV да заплати съдебните разноски.
____________
1 ОВ C 424, 7.11.2022 г.